**ШАРТНОМА**

(компьютер техникалари ва бошқа техник воситаларни етказиб бериш ҳамда

уларни ўрнатиш тўғрисида)

Тошкент шаҳри 2022 йил “\_\_\_\_” \_\_\_\_\_\_\_\_\_\_

Тошкент шаҳар ҳокимияти “Ягона буюртмачи ҳизмати инжиниринг компанияси” ДУК номидан Устав асосида фаолият юритувчи директор в.б. Р.У.Кучкаров, бундан кейин **“Буюртмачи”** деб аталувчи, бир тарафдан ва \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ номидан Устав асосида фаолият юритувчи \_\_\_\_\_\_\_\_\_\_ бундан кейин **“Ижрочи”** деб аталувчи, иккинчи тарафдан, шунингдек матнда алоҳида “тараф” ва биргаликда “тарафлар” деб аталувчи, тендер комиссиясининг (2022 йил “\_\_\_\_” \_\_\_\_\_\_\_\_\_\_ даги \_\_\_-сонли баённома, \_\_\_\_\_\_\_\_\_-сонли лот) қарорига мувофиқ қуйидагилар бўйича ушбу шартномани (бундан кейин “шартнома”деб аталади) туздилар.

**I. ШАРТНОМА ПРЕДМЕТИ**

**1.1. “Ижрочи”** ушбу шартноманинг 2.1-бандда кўрсатилган замонавий компьютер техникалари ва бошқа техник воситаларни етказиб бериш ҳамда уларни ўрнатиш (бундан кейин “товар” деб аталади), **“Буюртмачи”** эса шартномада белгиланган тартибда ва муддатда товарларни қабул қилиш ҳамда уларни қийматини тўлаш мажбуриятини олади.

**II. ТОВАРЛАРНИ ЕТКАЗИБ БЕРИШ МУДДАТИ ВА ТАРТИБИ**

**2.1. “Ижрочи”** шартномага иловада келитирилган Тошкент шаҳрида жойлашган 61 та мактабга қуйидаги замонавий компьютер техникалари ва бошқа техник воситаларни етказиб бериш ҳамда уларни ўрнатиб беради:

|  |  |  |  |
| --- | --- | --- | --- |
| **№** | **Товар номи** | **Ўлчов бирлиги** | **Сони** |
|  |  |  |  |
|  |  |  |  |
|  | **Жами:** |  |  |

**2.2.** Замонавий компьютер техникалари ва бошқа техник воситаларни етказиб бериш ҳамда ўрнатиш муддати аванс тўлови амалга оширилгандан сўнг **30 кун**.

**2.3. “Ижрочи”** ушбу шартнома шартларига мувофиқ шартнома имзоланган пайтдан бошлаб товарни етказиб бериш ва ўрнатишни бошлаш ҳуқуқига эга.

**III. ШАРТНОМАНИНГ УМУМИЙ БАХОСИ ВА**

**ҲИСОБ-КИТОБ ТАРТИБИ**

**3.1.** Шартноманинг умумий бахоси ҚҚС билан \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўмни ташкил қилади.

**3.2.** Шартнома бахоси қатъий ҳисобланади ва шартнома шартларини бажариш давомида ўзгартириш мумкин эмас.

**3.3.** Шартнома бахоси ўз ичига товарларнинг жами қийматини, мазкур шартномани бажариш билан боғлиқ бўлган “Ижрочи”нинг барча сарф-ҳаражатлари ва чиқимларини, шунингдек, товарларни қадоқлаш, етказиш, ортиш, тушириш ва ўрнатишни олади.

**3.4.** Товарлар учун ҳисоб-китоблар **“Ижрочи”** банк ҳисобига пул маблағларини ўтказиш йўли билан нақд пулсиз ҳисоб-китоб қилиш орқали амалга оширилади.

**3.5. “Буюртмачи”** ушбу шартнома имзоланган ва Молия вазирлиги Ғазначилигида рўйхатга олинган вақтдан бошлаб 10 (ўн) календарь кун ичида **“Ижрочи”**га шартнома умумий бахосининг 15 фоизи миқдорида бўнак (аванс) маблағини ўтказади. Агар **“Ижрочи”** Ўзбекистон Республикаси Вазирлар Маҳкамасининг 2021 йил 29 ноябрдаги қарорига асосан тижорат банки кафиллиги тақдим қилинган тақдирда, шартнома умумий бахосининг 50 фоизи миқдорида бўнак (аванс) маблағини ўтказилиши мумкин.

**3.6.** Қолган тўловлар **“Ижрочи”** тарафидан тақдим этилган товарларни, ишларни қабул қилиш далолатномалари ва ҳисоб-фактурага асосан товарлар тўлиқ ёки қисман етказиб берилган ва ишлар бажарилгандан сўнг 10 (ўн) календарь кун ичида амалга оширилади.

**3.7.** Тузилган шартнома бўйича мажбуриятларни бажариш кафолати сифатида **“Ижрочи”** Буюртмачининг махсус ҳисоб рақамига банк кафолати ёки пул маблағлари кўринишида товарнинг умумий суммасининг 3 (уч)% миқдорида пул маблағларини ўтказиши шарт.

**3.8.** Тузилган шартнома бўйича мажбуриятларни бажариш кафолати берилмаган тақдирда, **“Буюртмачи”** ушбу шартноманинг 3.7-банд бўйича шартлар бажарилгунга қадар **“Ижрочига”** олдиндан тўловни амалга оширмаслик ҳуқуқига эга.

Гаров миқдори **“Ижрочига”** ушбу шартнома шартларига мувофиқ миқдор ва сифат бўйича товарлар тўлиқ етказиб ва уларни ўрнатиб берилганлигини тасдиқловчи ҳужжатлар **“Ижрочи”** тарафидан тақдим этилганидан кейин кафолат(12-ой) муддати тугагандан сўнг фойдаланувчи ташкилот томонидан эътирози йўқлиги хақида далолатнома асосида 11 банк куни ичида қайтарилади.

**3.9. “Ижрочи”** ушбу билан унга тегишли қийматдан қарздор бўлган зарарни ва гаров кафолати билан очилган зарарни ушлаб қолиш учун **“Буюртмачи”**нинг сўзсиз ҳуқуқига ўз розилигини ифодалайди.

**IV. ТОВАР СИФАТИ**

**4.1.** Етказиб берилаётган товарлар тендер ҳужжатларида белгиланган талабларга жавоб бериши керак.

**4.2. “Ижрочи”** лот бўйича топширилаётган ҳар бир партияга (мажбурий сертификатсияга тегишли товарлар) товар номи ва миқдори кўрсатилган мувофиқлик сертификати тақдим этиши шарт.

**4.3.** Етказиб бериладиган товар техник шартларга мувофиқ ўралиши керак.

**4.4.** Мажбурий равишда, ҳар бир етказиб бериладиган товар ҳар бир товар учун техник топшириқ бўйича талаб қилинадиган белгига эга бўлиши керак.

**V. ТАРАФЛАРНИНГ МАЖБУРИЯТЛАРИ**

**5.1. “Ижрочи”** мажбур:

**“Буюртмачи”**га товарни ушбу шартномада белгиланган шартларда ва муддатларда етказиш;

ушбу шартнома имзоланган кундан бошлаб 10 (ўн) банк куни мобайнида, товарнинг умумий суммасининг 3 (уч)% миқдорида, банк кафолати ёки Буюртмачининг ҳисоб рақамига пул депозити кўринишида мажбуриятни бажарилишини таъминлаш;

агар товар етказиб бериш жараёнида тақдим этилган намунадан ва ушбу шартнома шартларидан чекинишга йўл қўйган бўлса **“Ижрочи”**, **“Буюртмачи”**нинг талабига биноан 10 кунлик муддат ичида аниқланган барча камчиликларни бепул тўғирлаш керак;

товарни унинг жиҳозлари билан, шунингдек унга тегишли бўлган қонун ҳужжатларида назарда тутилган ҳужжатлар (сертификатлар ва ҳ. к.) билан тақдим этиш;

ушбу шартномада кўрсатилган шартнома мажбуриятларини бажариш.

**5.2. “Буюртмачи”** ушбу шартномада белгиланган муддатларда етказиб берилган товарларни қабул қилиш ва тўлаш мажбуриятини олади.

**VI. ТОВАРЛАРНИ ҚАБУЛ ҚИЛИШ**

**6.1.** Товарни қабул қилиш **“Буюртмачи”** тарафидан **“Ижрочи”** вакиллари иштирокида тузилган қабул комиссияси тарафидан амалга оширилади.

**6.2.** Қабул натижалари тегишли ҳужжат билан расмийлаштирилади.

**VII. ТАРАФЛАРНИНГ МУЛКИЙ ЖАВОБГАРЛИГИ ВА НИЗОЛАРНИ**

**ҲАЛ ҚИЛИШ ТАРТИБИ**

**7.1. “Ижрочи”** товарларни етказиб беришни кечиктирса, етказиб бермаса, ҳар бир кечиктирилган кун учун мажбуриятнинг бажарилмаган қисми миқдорининг 0,5 фоиз миқдорида пеня тўлайди, бироқ пенянинг умумий миқдори мажбуриятларнинг бажарилмаган қисмининг 50 фоиз ошмаслиги керак. “**Буюртмачи”** ушбу шартномани бир тарафлама равишда бекор қилиш ҳуқуқига эга.

**7.2.** Агар етказиб берилган товарлар стандартларга, техник шартларга, тендер савдоларида тақдим этилган наъмуналарга, сифат, ассортимент, нав жиҳатидан, қонунчиликда ёки ушбу шартномада ўрнатилган бошқа мажбурий шартларга жавоб бермаса, **“Буюртмачи”** товарни қабул қилиш ва тўловни рад қилишга ҳақли, шунингдек **“Ижрочи” “Буюртмачига”** рад этилган товарлар қийматининг 20% миқдорида жарима тўлайди ва товарни тендер савдоларида тақдим этилган намуналар ва сифат бўйича бошқа мажбурий шартларга жавоб берадиган товарга алмаштириши керак.

**7.3. “Буюртмачи”** етказиб берилган товарлар учун тўловни ўз вақтида амалга оширмаса **“Ижрочи”** га кечиктирилган тўловнинг ҳар бир куни учун 0,4 фоиз миқдорида пеня тўлайди, лекин кечиктирилган тўлов миқдорининг 50 фоиздан кўп бўлмаслиги керак.

**7.4.** Ушбу шартномада назарда тутилган жарима санкцияларидан ташқари **“Ижрочи”** тарафидан ушбу шартноманинг шартлари бажарилмаган ёки лозим даражада бажарилмаган тақдирда **“Буюртмачи”** Ижрочи тарафидан товарнинг умумий қийматининг 3 фоизи миқдорида гаров шаклида тақдим этилган гаров суммасидан шартнома мажбуриятлари бажарилишини таъминлашга ҳақли.

Ушбу шартнома ёки у билан боғлиқ ҳолда юзага келиши мумкин бўлган барча низолар ва келишмовчиликлар тарафлар ўртасида музокаралар йўли билан имкон қадар ҳал этилади.

**7.5.** Музокара натижасида келишувга келинмаган тақдирда низолар Тошкент туманлараро иқтисодий судида кўриб чиқилади.

**VIII. ФАВҚУЛОДДА ВАЗИЯТЛАР**

**8.1.** Тарафлар шартнома бўйича мажбуриятларни қисман ёки тўлиқ бажарилмаганлиги учун жавобгарликдан озод қилинади, агар бу енгиб бўлмайдиган куч таъсирида бўлган бўлса, яъни сув тошқини, зилзила, уруш, шартномани бажариш даврида амалдаги актларга зид бўлган норматив-ҳуқуқий ҳужжатларни қабул қилиш ва ҳ.к., агар бу ҳолатлар ушбу шартноманинг бажарилишига бевосита таъсир қилган бўлса.

**IX.ШАРТНОМАНИНГ БОШҚА ШАРТЛАРИ**

**9.1.** Ушбу шартнома имзоланган ва Ўзбекистон Республикаси Молия вазирлиги Ғазначилиги тарафидан рўйхатга олинган кундан бошлаб кучга киради ва 2022 йил 31 декабргача амал қилади.

**9.2.** Агар бир тараф шартнома шартларини сезиларли даражада бузган бўлса ушбу шартнома тарафларнинг келишуви билан ёки тарафларнинг бирининг талабига биноан бир тарафлама тартибда бекор қилиниши мумкин.

**9.3.** Ушбу шартномада назарда тутилмаган ҳолларда тарафлар Ўзбекистон Республикасининг амалдаги қонунчилигига амал қилади.

**9.4.** Ушбу шартномага киритилган ҳар қандай ўзгартириш ва қўшимчалар фақат ёзма равишда тузилган ва ҳар икки тараф тарафидан имзоланган тақдирда ҳақиқий ҳисобланади.

**9.5.** Ушбу шартнома иккита ҳақиқий нусхада тузилган.

**ТАРАФЛАРНИНГ ҲУҚУҚИЙ МАНЗИЛЛАРИ ВА БАНК РЕКВИЗИТЛАРИ**

|  |  |
| --- | --- |
| **«БУЮРТМАЧИ”**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ҳ/р\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  МФО\_\_\_\_\_\_\_\_\_ИНН\_\_\_\_\_\_\_\_\_\_\_\_\_\_\_\_\_  ОКЭД\_\_\_\_\_\_\_\_\_\_\_\_\_ тел.р.:\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **«ИЖРОЧИ»**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ҳ/р\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  МФО\_\_\_\_\_\_\_\_\_ИНН\_\_\_\_\_\_\_\_\_\_\_\_\_\_\_\_\_  ОКЭД\_\_\_\_\_\_\_\_\_\_\_\_\_ тел.р.:\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |